b'\n_START_ARTICLE_\nPoitiers\n_START_SECTION_\nGeografija\n_START_PARAGRAPH_\nKraj le\xc5\xbei v zahodni Franciji na strate\xc5\xa1ko pomembnem prehodu iz Armori\xc5\xa1kega masiva v Centralni masiv in med Akvitanskim bazenom ter Pari\xc5\xa1kim bazenom, ob reki Clain.\n_START_SECTION_\nZgodovina\n_START_PARAGRAPH_\nPoitiers so ustanovili Kelti iz plemena Pictones. Imenovali so ga Limonium. To poimenovanje so pozneje prevzeli Rimljani. Kr\xc5\xa1\xc4\x8danstvo so sprejeli v 3. stoletju. Prvi \xc5\xa1kof Poitiersa pa je bil sveti Hilarij (350-367). V za\xc4\x8detku 5. stoletja je kraj padel v roke Vizigotom in postal ena glavnih prestolnic njihovih kraljev. V letu 507 je po zmagi Klodvika I. nad Alarikom II. nedale\xc4\x8d stran kraj pripadel Frankovskemu gospostvu. V bli\xc5\xbeini mesta je 10. oktobra 732 Karel Martel dosegel prvo kr\xc5\xa1\xc4\x8dansko zmaga v boju z muslimani . V zgodnjem srednjem veku je Poitiers postal glavno mesto province Poitou, ki so ji vladali grofje Poitierski._NEWLINE_Med stoletno vojno, 19. septembra 1356, je bila na obmo\xc4\x8dju Poitiersa bitka, v kateri so Angle\xc5\xbei dosegli eno pomembnej\xc5\xa1ih zmag nad Francozi._NEWLINE_Leta 1432 je bil v Poitiersu okronan francoski kralj Karel VII., ki je dal \xc5\xa1e istega leta ustanoviti v njem univerzo. Med verskimi vojnami je mesto leta 1569 uspe\xc5\xa1no prestalo ve\xc4\x8d tednov trajajo\xc4\x8de obleganje s strani protestantov._NEWLINE_Med 2. svetovno vojno je bil Poitiers mo\xc4\x8dno bombardiran.'